62020TO0771_INF
Ordonanța Tribunalului (Camera a noua) din 10 noiembrie 2021 –KS și KD/Consiliul și alții
(affaire T‑771/20)
„Acțiune în despăgubire – Politica externă și de securitate comună – Misiunea Eulex Kosovo – Necompetență vădită”
Politica externă și de securitate comună – Competența instanței Uniunii – Acțiune în despăgubire – Acțiune prin care se urmărește obținerea reparării prejudiciului suferit ca urmare a unor acțiuni și a unor omisiuni ale Consiliului, ale Comisiei și ale Serviciului European de Acțiune Externă (SEAE) – Chestiuni politice sau strategice legate de definirea activităților, a priorităților și a resurselor unei misiuni a Uniunii – Excludere
[art. 24 alin. (1) al doilea paragraf și art. 40 TUE; art. 263, 265, 268 și 275 TFUE; Acțiunea comună 2008/124 a Consiliului]
(a se vedea punctele 28-33 și 39-42)
Obiectul
Cerere formulată în temeiul articolului 268 TFUE și prin care se urmărește repararea prejudiciului pe care reclamantele l‑ar fi suferit ca urmare a unor acte și omisiuni ale Consiliului, ale Comisiei și ale SEAE în cadrul punerii în aplicare a Acțiunii comune 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (JO 2008, L 42, p. 92), și în special cu ocazia anchetelor referitoare la dispariția și la asasinarea unor membri de familie ai reclamantelor, survenite în 1999 la Pristina (Kosovo), efectuate în cadrul acestei misiuni.
Dispozitivul
1)
Respinge acțiunea ca urmare a necompetenței vădite a Tribunalului de a o soluționa.
2)
KS și KD vor suporta propriile cheltuieli de judecată, precum și pe cele efectuate de Consiliul Uniunii Europene și de Comisia Europeană.
3)
Serviciul European de Acțiune Externă (SEAE) va suporta propriile cheltuieli de judecată.